CHENNAI BEBERAPA HARI LALU
Hei. Tidak.
Hei.
Awak selamat.
Awak takkan apa-apa.
Saya ingatkan awak cuma beritahu kes itu kepada dia.
Tak tahu pula dia pergi ke sana.
Tuan, dia sendiri yang nak siasat.
- Dia sentiasa maklumkan keadaan semasa. - Bukankah berbahaya untuk dia?
- Macam mana jika terjadi apa-apa? - Dia selamatkan nyawa seorang wanita.
Dia tangkap pembunuh itu dan halang pembunuhan berulang.
Kita patut puji dia, tuan.
Sudah tiga tahun berlalu sejak tragedi itu, tuan.
Rishi sudah berusaha keras untuk lupakan kes itu.
Kita mesti kembalikan jawatan dia, tuan.
Bagaimana, tuan?
Kalau ikut protokol, kita tak boleh ambil orang yang buta sebelah mata.
Adakah gambaran palsu dalam hati ini Hancur di depan matamu?
Adakah masa akan selesaikan teka-teki ini?
Ketika kesunyian semakin menebal
Adakah larian kencang dalam kegelapan ini Akan terhenti?
Adakah legenda yang merayau-rayau
Membongkar kebenaran
Dan jelmaan misteri Mengakhiri hayatnya?
INSPEKTOR RISHI
Kemudian?
MASA KINI HUTAN THAENKAADU
Kathy!
Selvi!
Kenapa?
Makhluk apa? Boleh awak gambarkan?
Tuan, saya tak boleh jelaskan.
Macam mana rupanya?
Tuan...
ia menghilang sebelum saya sempat lihat betul-betul.
Awak sembunyikan sesuatu.
Cakap. Awak nampak apa?
Vanaratchi, tuan.
Apa?
Tuan, waktu orang lain beritahu, saya sendiri pun tak percaya.
Tapi semalam saya nampak sendiri.
Awak masih diselubungi ketakutan.
Entah-entah awak nampak harimau kumbang.
Takkan harimau kumbang pakai sari?
Tuan fikir itu bayangan saya saja, bukan?
Saya bersumpah atas nama dewa penjaga saya!
Saya nampak Ratchi, tuan.
Dia pun nampak.
- Tapi dia takut nak beritahu. - Cukup!
Kamu berdua khayalkah?
Kalau sebut lagi benda tahayul ini, saya pecat kamu berdua!
Okey, kamu berdua pergi berehat. Pergi tidur, pulihkan tenaga.
Pergi sekarang. Pergi.
Tuan, mari pergi.
Ikut saya.
Kenapa tuan marah sangat?
Jangan salahkan pengawal hutan.
Mereka penat bekerja, kasihan mereka.
Mereka terpaksa bekerja lebih keras.
Sudah berbulan-bulan mereka tak balik rumah.
Kita sekarang kekurangan anggota.
Kita tak boleh pecat mereka. Kasihan mereka, tuan.
Saya faham.
Suruh mereka berdua ambil cuti beberapa hari.
- Okey. - Nanti kita uruskan.
Patutkah kita laporkan kepada JSJ?
Nak laporkan apa?
Nak beritahu dua pengawal hutan nampak pari-pari dalam hutan?
Nanti mereka kata kita bodoh pula.
Mesti dia akan sebarkan cerita itu di kampung dia.
Apa kita nak buat nanti?
Helo. Saya baru nak masuk. Awak di mana?
Saya pun baru nak masuk.
Nak buat macam mana?
Inspektor baru saja beritahu saya setengah jam lepas.
Saya pun baru saja terima.
Dia patut beritahu semalam lagi.
Kita seharian dengan dia.
Dia saja beritahu lambat sebab nak malukan kita.
Dia memang sengaja.
Kita buat semua kerja dengan betul. Kenapa dia buat kita begini?
Dia dah hancurkan peluang saya naik pangkat.
Mungkin sekarang dia nak hancurkan reputasi kita pula.
Selepas meneliti sejarah kesihatan Robert,
terbukti bahawa tiada sebab untuk jantungnya terhenti.
Masuklah, duduk.
Dia sangat sihat.
SI Chitra ada sebut oleander liar di tempat kejadian.
Dia tanya itu ada kaitan atau tidak dengan jantung terhenti.
Tapi saya langsung tak jumpa jejak oleandrin dalam darah dia.
Disebabkan badannya yang kaku dan keras,
saya minta pakar toksik untuk kesan jika ada tanda racun.
Ada beberapa jenis ular karang, jengking dan siput yang guna racun badan
untuk serang sistem saraf mangsa.
Komposisi kimia dalam bisa mereka mengandungi kaliotoksin.
Kejutan ini boleh menyebabkan jantung terhenti.
Tapi tiada jejak kaliotoksin atau jenis racun begitu dalam darah mangsa.
Jadi, kita anggap ini kes bunuh.
Senjata bunuh masih kekal misteri.
Malangnya, ya.
Sarangnya?
Tiada bahan kimia, plastik, logam atau gam dikesan.
Ia organik dan dijalin oleh serangga.
Saya dengar mayat Robert telah dihantar ke Delhi.
Sebab isterinya mahu buat bedah siasat lagi sekali di Delhi
sebelum kebumikan dia.
Laporan itu juga sudah sampai semalam.
Hasil keputusan mereka juga sama.
Jadi, tuan boleh andaikan tiada ralat daripada pihak kami.
Terima kasih, doktor.
- Saya akan hubungi lagi. - Baiklah.
Pernah berlaku kes begini sebelum ini di dalam hutan?
Kematian yang aneh? Mayat dijumpai dalam kokun?
Setahu kami, tiada.
Kenapa?
Tuan syak pembunuhan bersiri?
Takkan ada orang buat kerja seteliti ini kalau ini hanya pembunuhan sekali saja?
Cuba fikir lagi.
Sama ada memang ada kes begini sebelum ini,
atau untuk memberi bayangan akan berlaku lebih banyak lagi pembunuhan begini.
Tuan, kalau kes begini pernah berlaku sebelum ini,
tentu pegawai hutan akan maklumkan kepada kami, bukan?
Mari kita pergi tanya.
Selamat pagi, tuan.
Kenapa dia ke sini?
Dia nak soal kita macam suspek lagi?
Tak, abang. Dia nak jumpa Pegawai Hutan Bahagian.
Selamat datang, tuan. PHB sudah tunggu di dalam.
Terima kasih sebab aturkan.
Tanpa sokongan jabatan awak,
kes ini takkan ada perkembangan.
Tiada masalah, tuan. Kami sedia membantu.
Jangan begitu.
Panggil saya Rishi saja.
Okey, Rishi. Silakan.
Sathya, sudah berapa lama awak kerja di sini?
Bulan Disember ini, cukup empat tahun.
Sebelum itu di mana?
Saya di hutan Ottapalam. Saya berasal dari Palakkad.
Baguslah.
- Awak orang sini? - Tak, saya orang Nagore.
Saya berhijrah ke sini selepas kahwin. Anak-anak saya lahir di sini.
Saya mula bekerja sebagai pengawal hutan, sekarang jadi pegawai. Sudah 30 tahun.
Saya dah jadi orang Thaenkaadu.
- Tuan, kenderaan sudah sedia. - Ya, mari.
Saya kena buat tinjauan, tuan.
- Okey. Nanti saya datang. - Saya pergi sekarang.
- Jumpa nanti, tuan. - Mari.
- Ini laporan mingguan? - Ya, puan.
Hantar ke pejabat bahagian.
Selepas saya sahkan, hantar kepada ACF.
- Okey? - Baik, puan.
Puan.
Inspektor Rishi dan pasukannya.
- Helo. - Helo, puan.
Silakan masuk.
Jadi awak nak tahu jika kejadian seperti kes Robert
pernah berlaku di Thaenkaadu sebelum ini, bukan?
Betul.
Lima tahun lalu, seorang pemandu trak bernama Bala telah hilang kawalan
dan melanggar sebatang pokok.
Kerana impak yang kuat, dia tercampak dan cermin hadapannya pecah.
Ranting pokok yang tajam tertusuk ke perut dia.
Dia mati di tempat kejadian.
Mayatnya dijumpai oleh pengawal keesokan pagi.
Kami tak rasa kemalangan itu ada kaitan dengan kes Robert.
Sebab itu kami tak sebut.
Serangga membuat sarang di sekeliling bangkai haiwan
bukan sesuatu yang ganjil dalam kawasan hutan ini.
Tapi ini kali pertama kali kami lihat sarang pada mayat manusia.
Sarang yang besar begini dibuat dalam masa yang singkat.
Memang pelik.
Kami tiada penjelasan bagaimana ia berlaku.
Punca kematian juga lain.
Betul. Dalam laporan bedah siasat,
Bala dilaporkan mati akibat kecederaan daripada hentaman itu.
Kerana tiada kebarangkalian atau bukti lain,
kami tak pernah syak itu kes bunuh.
Awak simpan rantai emas awak dalam kotak, bukan?
Awak ambil?
Ada di meja cermin.
Awak marah pada saya?
Mestilah!
Kenapa tak beritahu tuan awak nampak waktu dia tanya?
Saya bertempik macam orang gila.
Awak rasa mereka akan percaya?
Okey. Bila awak akan kembali?
Tak tahulah saya akan kembali atau tak.
Saya tinggalkan bayi saya dengan mak mentua.
Dah lapan bulan saya tak jumpa.
Dengarnya dia dah pandai berjalan.
Dia tengok gambar saya, dia sebut "mak".
Malangnya saya tak dapat tengok. Kerja ini memang teruk.
Suami awak datang jemput awak?
Tak. Dia pun sibuk kerja.
Sudarkodi hantar saya ke hentian bas. Saya balik sendiri.
Hei, tunggu.
Kathy, dengar cakap saya. Awak pun pergilah dari sini.
Saya takut memikirkan apa akan berlaku lagi.
Saya nak pergi ke mana?
Apa kata awak ikut saya?
Tinggal dengan saya sampai dapat kerja baru.
Tak boleh, Selvi. Saya tak nak menyusahkan awak.
Pandailah saya jaga diri.
Jangan risaukan saya. Pergilah dulu.
Oh Tuhanku! Penyelamat jiwaku!
Segalanya adalah ihsan-Mu
Anak ibunda Mary
Sahabat dari tanah Calvary
Segalanya adalah ihsan-Mu
Dengan mahkota duri Kau hapuskan segala dosaku
Oh Tuhan, kaulah panduanku
Dengan memikul salib
Kau bebaskanku daripada dosa
Oh penyelamat kaulah panduanku
Siapa itu?
Kathy?
Ya, bonda.
Lama kita tak jumpa.
Kamu apa khabar?
Saya pergi ke rumah anak yatim cari bonda.
Mereka beritahu bonda ada di sini.
Tapi saya tak pernah bayang keadaan bonda begini.
Luluh hati saya tengok bonda begini.
Oh Tuhan...
Jangan menangis, sayang.
Biasalah kalau dah tua.
Bonda pun akan tinggalkan saya?
Jangan cakap begitu.
Tapi betul.
Saya dah tiada sesiapa selain bonda.
Saya tiada tempat nak pergi dalam dunia ini.
Selagi Tuhan ada, kamu tak keseorangan.
Kuatkan semangat.
Dia sentiasa ada untuk merahmati kamu.
- Pak cik ayah Bala? - Saya bapa mentuanya, tuan.
Selepas kematian menantu saya,
anak dan cucu saya tinggal dengan saya, tuan.
Pak cik tahu macam mana dia kemalangan?
Apa saya boleh cakap?
Pihak polis sendiri pun tak tahu
macam mana trak dia boleh langgar pokok itu.
Trak dia masih baru dan dalam keadaan yang baik.
Menantu saya seorang pemandu yang cekap.
Dia bukan jenis yang mabuk dan memandu secara cuai.
Tapi malang tak berbau.
Tuan!
Kita boleh masuk.
Awak tahu apa muatan trak dia pada malam itu?
Macam biasalah, tuan.
Sayur, buah dan hasil tempatan.
Biasanya dia akan hantar barang-barang itu ke pekan dan Coimbatore mengikut syif.
Macam mana mentalnya sebelum kejadian?
Dia ada sebarang masalah?
Dengan kawan atau saudara-mara?
Dia tak pernah jaga tepi kain orang, tuan.
Dia hanya buat hal sendiri saja.
Macam mana hubungan dia dengan semua di rumah?
Dia pernah marah-marah?
Saya tak pernah tengok dia marah, tuan.
Dia langsung tak pernah naik tangan pada saya.
Dia sangat penyayang dengan anak kami.
Awak percaya kematian suami awak ini adalah satu kemalangan?
Itulah yang semua orang cakap.
Tapi apa yang awak rasa?
Saya...
Saya tak tahu.
Awak rapat dengan dia.
Awak tak perasan sebarang perubahan pada kelakuan dia?
Beritahu saja dengan jujur.
Seminggu sebelum kemalangan,
dia susah nak tidur malam, tuan.
Dia mengadu yang dia selalu mimpi ngeri, tuan.
Ada sesuatu yang asyik ganggu dia, tuan.
Dia selalu terbangun dan menjerit,
meraung ke arah dinding, "Tinggalkan saya!"
Saya fikir...
ada roh perempuan menghantui dia.
Saya sebenarnya nak bawa dia jumpa sami pada hujung minggu itu
untuk berubat.
Tapi lepas dia keluar bekerja...
dia tak pulang-pulang!
Dia tak kembali!
- Mulakan. - Memang betul.
Kami selalu dengar.
Dia selalu bangun tengah malam dan meraung.
Kasihan dia.
Kami yakin dia nampak sesuatu yang menakutkan.
Pernah satu hari dia demam panas.
Isteri dia menangis-nangis datang ketuk pintu rumah saya.
Saya bawa dia pergi ke hospital.
Bala sangat risau sebelum dia pergi.
Dia ikat lemon dan tangkai-tangkai cili dalam trak dia.
Saya tak dapat teman dia sebab majlis kahwin kakak saya.
Seminggu sebelum kemalangan, dia beritahu dia nampak seorang perempuan
pakai sari merah dengan rambut serabai berdiri di depan jalan.
Tapi kami ejek dia, kami cakap entah-entah itu pelacur.
Tapi dia nampak serius.
Mungkin yang dia nampak itu penunggu hutan.
Dia asyik kata ia ikut dia ke mana saja dia pergi.
Siapa nak percaya?
Semangat dewa-dewi.
Dewa air, dewa api, dewa angin, dewa tanah dan dewa hutan.
Banyak kaum yang percaya dewa-dewi.
Banyak juga dewa-dewi ini disebut dalam kitab-kitab.
Ajaran menyembah dewa-dewi ini sudah lama diamalkan.
Para penganut menyembah mereka kerana taat dan juga kerana takut.
Kerana tak semua dewa-dewi memiliki sifat suci.
Ada juga yang dipercayai memiliki kuasa jahat.
Mereka dipercayai menjelma dalam bentuk hantu dan roh
yang garang untuk merasuki manusia.
Vanaratchi juga begitu.
Kerana ia menjaga hutan, dewi ini diberi nama Vanaratchi,
yang bermaksud "Pelindung Hutan".
COIMBATORE RUMAH PENGINAPAN
Kami telah sita skuter berwarna kuning berhampiran paya Velachery.
Skuter ini telah disahkan milik Sowmya yang telah dibunuh.
Kes pembunuhan bersiri ini juga sudah lama menemui jalan buntu.
Tetapi kami temui bukti penting di dalam motor milik Sowmya ini.
Ia perkembangan besar dalam siasatan ini.
Kandhan mana?
Dia tak datang, abang.
- Maari dan Pandi? - Mereka juga tak datang, abang.
Apa jadah? Mereka sengaja, ya?
Saya tak tahu, abang.
Mungkin kontraktor kampung sebelah sudah pancing mereka.
Tak, abang. Saya rasa mereka takut kerja di sini.
Hei, jurutera!
Kenapa semua tercegat saja? Tak sampai sepuluh orang pun.
Mana lagi yang lain?
Saya minta 50 orang datang, tapi hanya beberapa orang saja datang.
Kenapa? Apa masalahnya? Kita dah janji nak bayar mahal, bukan?
- Bos... - Apa dia? Beritahu saya apa masalahnya.
- Bos ikut saya. - Ada apa?
Ada khabar angin yang hutan ini dihantui penunggu atau hantu.
Salah seorang budak kita kata
yang dia nampak hantu dengan matanya sendiri dua hari lepas.
Apa jadah? Hantu?
Awak merepek apa ini?
Sejak mereka dengar tentang kematian jurugambar itu,
khabar angin ini pantas tersebar.
Mereka terlalu takut nak masuk kerja di hutan.
Hei, mereka semua ini bodoh.
Harish, saya terpaksa merayu dengan entah siapa-siapa
untuk dapatkan kontrak ini, dah berjuta-juta habis.
Kerja ini mesti berjalan, faham?
- Nak saya panggil budak kampung sebelah? - Tolonglah jangan.
Saya akan bawa 40 orang India utara yang tak tahu bahasa Tamil.
Itu saja cara yang ada. Awak uruskan dengan mereka.
- Faham? - Ya, bos.
Nama? Kaazhi Killivalavan.
Mana ada orang guna nama begitu pada zaman sekarang?
- Kelakarlah, mak cik. - Hei.
Kaazhi Killivalavan itu nama Tamil yang bagus.
Itu nama datuk mak cik.
Kalau mak cik pilih nama kuno begitu,
nanti anak mak cik takkan maafkan mak cik.
Dia akan dibuli di sekolah hanya sebab nama dia.
Kenapa tak pilih saja nama-nama moden, contohnya, Thiru, Ashwin atau Harish?
Pilihlah nama begitu.
Tak payah petik nama hero-hero filem. Sudahlah.
Baik.
Kalau dapat anak perempuan, mak cik nak letak nama apa?
Siapa itu?
- Sangeetha, ya? - Ya, nenek. Nenek sihat?
Mata nenek dah makin kabur, nak.
Kamu pergi ke mana tengah-tengah malam? Kamu itu mengandung.
- Saya pergi buat pemeriksaan, nenek. - Yakah?
Pergi balik cepat, nak.
Kamu ada bawa objek besi?
Tak ada, kenapa nenek?
Kalau Ratchi hidu kandungan kamu, dia takkan lepaskan kamu.
Ratchi mati sebelum sempat jalani hidup sebagai manusia.
Dia tak dikurniakan zuriat.
Dia berdendam kerana itu.
Kalau dia jumpa wanita hamil, dia akan ambil anak itu, kamu tahu?
Nenek dah gilakah?
Jangan dengar cakap dia, mak cik. Mari kita balik.
Dengarlah cakap nenek!
Kalau jumpa besi, ambil dan simpan!
Dia takkan kacau kalau kamu ada besi.
Diamlah, nenek!
Mak cik boleh balik sendiri dari sini. Pergilah.
Tak nak, saya hantar mak cik ke rumah.
Tak payah. Dah lewat malam.
Tengok, mak kamu dah tunggu.
Kenapa lambat sangat? Tak naik bas?
Tak. Orang ramai di hospital.
Saya dapat giliran yang ke-67.
Lepas tunggu dua setengah jam baru dapat jumpa doktor.
- Yalah. Kandungan okey? - Bayi sihat.
Doktor suruh minum banyak air.
- Saya balik dulu. - Okey, hati-hati balik.
Balik dulu, Dhanam.
Oh, Tuhanku!
Sayang, bangun!
Sayang, datang ke sini!
Cepatlah!
Wahai dewi, jangan apa-apakan anak saya.
Sayang, tolong buka pintu! Buka pintu!
Tolong buka pintu!
Oh, Tuhanku. Apa dah jadi?
Tolong buka pintu!
Adakah gambaran palsu dalam hati ini Hancur di depan matamu?
Adakah masa akan selesaikan teka-teki ini?
Ketika kesunyian semakin menebal
Adakah larian kencang dalam kegelapan ini Akan terhenti?
Jalan yang terbentang di hadapan Kitaran yang harus diputuskan
Bayang komplot menyelubungi
Patung menari, di mana roh mendiam
Biarkan semangatmu menari dengan riang Dakapilah ia, kau akan bebas
Adakah legenda yang merayau-rayau
Dan jelmaan misteri Mengakhiri hayatnya?
Terhapus?
Terjemahan sari kata oleh Hazleen Hamdan
Penyelia Kreatif Vincent Lim